
ᓄᓇᕗᑦ ᒐᕙᒪᖓ
ᒥᑦᑎᒪᑕᓕᒻᒥ ᐅᒥᐊᕐᓄᑦ ᑐᓚᑦᑕᕐᕕᓕᐅᕐᓂᕐᒧᑦ

[bookmark: _GoBack]ᐊᕐᕌᒍᑕᒫᖅᓯᐅᑎ ᐅᓂᒃᑳᖅ − ᐊᔪᖏᔾᔪᑎ ᓈᓴᐅᑖ 02 047 16N-M
1 ᐱᓕᕆᐊᒃᓴᐅᑉ ᑕᐃᒎᓯᖓ
ᓄᓇᓕᕆᓂᕐᒧᑦ ᐊᕙᑎᓕᕆᓂᕐᒧᓪᓗ ᖃᐅᔨᓴᖁᑎᒥᓃᑦ − ᒥᑦᑎᒪᑕᓕᒻᒥ ᐅᒥᐊᕐᓄᑦ ᑐᓚᑦᑕᕐᕕᓕᐅᕐᓂᕐᒧᑦ
2 ᖃᐅᓇᓱᐊᖅᑎᐅᑉ ᐊᑎᖓ ᐊᒻᒪᓗ ᐱᓕᕆᖃᑕᐅᔪᓐᓇᖅᑎᑕᐅᓂᖓ
ᐅᖃᐅᔾᔨᒋᐊᖅᑎ (ᐊᑎᖓ: ᔭᐃᒥᐋᓐ ᑯᐊᔅᑕ; ᐃᕐᖐᓐᓈᖅᑕᐅᑖ: Jamiann.Questa@advisian.com) ᓄᓇᕗᑦ ᒐᕙᒪᒃᑯᖏᓐᓂ ᑭᒡᒐᖅᑐᐃᔪᖅ (ᐊᑎᖓ: ᔭᔅᑎᓐ ᒥᒃᑖᓂᐅᓪ; ᐃᕐᖐᓐᓈᖅᑕᐅᑖ: jmcdonell@gov.nu.ca).
3 ᓴᓇᔭᒃᓴᐅᑉ ᓇᒦᓐᓂᖓ
ᒥᑦᑎᒪᑕᓕᒃ, ᕿᑭᖅᑖᓗᖕᒥ.
4 ᐱᕕᖃᑦᑎᑕᐅᓂᖓ
ᐊᐅᔭᖓᓂ ᐅᑭᐊᒃᓵᖓᓂᓗ 2016. ᖃᐅᔨᓴᒃᑲᓐᓂᓂᕐᒥᑦ ᐸᕐᓇᓯᒪᔪᑦ ᐊᐅᔭᖓᓄᑦ 2017.
5 ᖃᐅᔨᓴᖅᑕᐅᔪᓂ ᓇᓗᓇᐃᖅᓯᓂᖅ
ᖃᐅᔨᓴᕐᓃᑦ ᑐᕌᖓᓂᐊᖅᑐᑦ ᓄᓇᕗᑦ ᒐᕙᒪᒃᑯᖏᓐᓄᑦ ᐃᓂᒋᔭᐅᓂᐊᖅᑐᓂ ᑐᓚᑦᑕᕐᕕᒃᓴᐅᓂᐊᖅᑐᒧ, ᐊᒻᒪ ᐅᔭᕋᒃᑕᕆᐊᕐᕕᐅᓂᐊᖅᑐᒧᑦ ᒥᑦᑎᒪᑕᓕᖕᒥ. 
6 ᐱᔾᔪᑎᖓ
ᓄᓇᓕᕆᓂᕐᒧᑦ ᐊᕙᑎᓕᕆᓂᕐᒧᓪᓗ ᖃᐅᔨᓴᕆᐊᓖᑦ ᐃᑲᔪᖅᓱᓂᕐᒧᑦ ᓴᓇᒪᓂᕆᓂᐊᖅᑕᖓᓄᑦ ᐱᔪᓐᓇᖅᑎᑕᐅᓂᐊᕐᒪᓗ ᑲᔪᓯᑎᑕᐅᓗᓂ ᑐᓚᑦᑕᕐᕕᐅᓂᐊᖅᑐᖅ ᐅᒥᐊᕐᓄᑦ.
7 ᑐᕌᒐᐃᑦ ᑎᑭᐅᒪᔭᐅᔪᒪᔪᓪᓗ
ᑖᒃᑯᐊ ᖃᐅᔨᓴᕐᓃᑦ ᑐᑭᓯᒋᐊᕈᑎᓂ ᑐᓂᓯᓯᒪᔪᑦ ᐃᑲᔪᖅᓱᓂᕐᒧᑦ ᐋᖅᑭᐅᒪᓂᕆᓂᐊᖅᑕᖓᑦ ᐊᒻᒪ ᖃᐅᔨᓴᕐᓂᕐᒧᑦ ᐊᕙᑎᒧᑦ ᐊᒃᑐᐃᓂᕆᔭᐅᓂᐊᖅᑐᓂ ᐃᓚᖓᓂ 4 ᖃᐅᔨᓴᖅᑳᕆᐊᖃᕐᓂᕐᒧᑦ, ᑕᐃᒪᐃᓕᖓᓪᓗᓂ ᓄᓇᕗᒻᒥ ᓄᓇᑖᕐᓂᕐᒧᑦ ᐊᖏᕈᑎᒥ, ᐊᓯᖏᓪᓗ ᐱᔪᓐᓇᐅᑏᑦ, ᐃᓚᒋᓪᓗᓂᐅᒃ ᐊᑦᑕᑰᓯᓂᕐᒥᑦ ᑕᕆᐅᕐᒧᑦ ᐊᒻᒪ ᐃᖃᓗᓕᕆᔨᒃᑯᑦ ᐱᖁᔭᖓᓂ ᐊᖏᖅᑕᐅᓯᒪᒋᐊᖃᕐᓂᕐᒧᑦ.
8 ᐊᕐᕌᒍᑕᒫᑦ ᐅᓂᒃᑳᖅ
ᐊᕐᕌᒍᑕᒫᖅ ᓇᐃᓈᖅᓯᒪᔪᖅ ᖃᐅᔨᓴᕈᑎᒥᓂᕐᓂ ᐱᔭᕇᖅᓯᒪᔪᓂ ᐅᓪᓗᒥᒧᑦ ᐊᑖᓂ ᐊᑕᖃᓯᐅᑎᔪᑦ.
8.1 ᓄᓇᓕᕆᓂᕐᒧᑦ
2016-ᒥ ᐊᑕᓯᐊᖅᑐᑎ ᒥᑦᑎᒪᑕᓕᓕᐊᓚᐅᖅᑐᑦ, ᓯᑎᐱᕆ 14-ᒥ ᓯᑎᐱᕆ 16-ᒧᑦ. ᐅᐸᒍᑎᓚᐳᖅᑐᑦ ᐱᖓᓱᓂ ᐃᓂᓂ ᐅᔭᕋᒃᑕᕆᐊᕐᕕᐅᔪᒫᖅᑐᓂ, ᐃᓚᒋᓪᓗᓂᐅᒃ ᐅᔭᖅᑲᓂ ᓄᓇᙳᐊᓕᐅᕐᓂᕐᒥᑦ, ᐊᒻᒪ ᐱᓱᔪᒋᐊᓚᐅᕐᒥᔪᑦ ᑐᓚᑦᑕᕐᕕᒃᓴᐅᑉ ᐃᓂᒋᔪᒫᖅᑕᖓᓄᑦ. ᖃᐅᔨᓴᕐᓂᐅᑉ ᑐᕌᒐᕆᓚᐅᖅᑕᖓ ᖃᐅᔨᓇᓱᒃᑐᑎ ᓈᒻᒪᒃᑲᔭᖅᑐᒥ ᐅᔭᕋᒃᑎᕆᐊᕐᕕᖕᒥᑦ ᖃᐅᔨᓴᐅᑎᕐᖓᐅᑎᓂᓪᓗ ᓄᐊᑦᑎᓪᓗᑎ ᓲᒃᓗ ᐅᔭᖅᑲᑦ ᖃᓄᐃᓕᖓᓂᖏᓐᓂ ᐅᔭᖅᑲᓪᓗ ᖃᓄᐃᑦᑑᓂᖏᓐᓂ ᓇᓗᓇᐃᖅᓯᓪᓗᑎᓗ 2017ᒥ ᐃᑰᑕᕐᓂᒃᑯᑦ. ᑐᕌᒐᕆᓚᐅᖅᑕᖓ ᐱᓱᔪᒋᐊᕐᓂᖏᑦ ᑐᓚᑦᑕᕐᕕᒃᓴᐅᑉ ᐃᓂᒃᓴᖓᓄᑦ ᓇᓗᓇᖅᓯᓇᓱᒃᑐᑎ 2017ᒥ ᐃᑰᑕᕐᓂᐅᓛᖅᑐᒧᑦ ᐃᔾᔪᖓᓗ ᑕᑯᔭᐅᔭᖅᑐᖅᑐᓂ ᐅᔭᖅᑲᓪᓗ ᖃᓄᐃᓕᖓᓂᖏᓐᓂᒃ ᓯᔾᔭᖓᓂ ᓯᑯᓚᐊᙱᑎᓪᓗᒍ. 
ᖃᐅᔨᓴᕐᖓᐅᑎᒥᓃᑦ ᐱᖓᓱᓂᑦ ᐅᔭᕋᒃᑕᕆᐊᕐᕕᐅᔪᒫᖅᑐᓄᑦ ᓇᓗᓇᐃᖅᓯᓚᐅᖅᑐᖅ ᐊᑕᐅᓯᑐᐊᖅ ᓈᒻᒪᒃᑲᔭᙳᐊᖅᑐᖅ ᑐᓚᑦᑕᕐᕕᓕᐅᕐᓂᕐᒧᑦ. ᖃᐅᔨᓴᕐᓃᑦ ᐅᔭᖅᑲᓄᑦ ᓲᕐᓗ ᑎᓯᓂᖏᑦ, ᓯᓚᒧᑦ ᓱᕋᑦᑐᓐᓇᙱᓐᓂᖏᓐᓂ ᐊᒻᒪ ᐆᑕᕐᓇᖅᑐᓕᐅᕈᓐᓇᕐᒪᖔᖅ (PAG) ᖃᐅᔨᓴᓛᖅᑐᑦ 2017-ᒥ.
ᐊᕙᑎᓕᕆᓂᕐᒧᑦ
ᐊᕙᑕᓕᕆᓂᕐᒧᑦ ᖃᐅᔨᓴᕐᓂᖅ ᒥᑦᑎᒪᑕᓕᖕᒥ ᐃᓚᖃᓛᖅᑐᖅ ᐃᒪᕐᒥ ᐊᒻᒪ ᕿᒻᒪᑯᓂᑯᓂ, ᐃᖃᓗᖕᓂ ᐃᖃᓗᐃᓪᓗ ᓇᔪᕐᕕᖏᓐᓂ ᐊᒻᒪ ᓄᓇᒥ ᐱᕈᖅᑐᓂᑦ ᐆᒪᔪᓂᓪᓗ ᖃᐅᔨᓴᕐᓂᕐᒥᑦ. ᓇᐃᓈᖅᓯᒪᔪᑦ ᖃᐅᔨᓴᕈᑕᐅᓚᐅᖅᑐᓂ ᐅᓪᓗᒥᒧᑦ ᐱᔭᕇᖅᑕᐅᓯᒪᔪᑦ ᐊᑖᓂ ᓇᓗᓇᐃᔭᖅᓯᒪᔪᑦ. ᖃᐅᔨᓴᕐᖓᐅᑎᒥᓃᑦ ᐆᒪᔪᓕᕆᔨᓄᑦ ᐊᑐᐃᓐᓇᐅᔪᑦ, ᑭᓯᐊᓂᓕ, ᖃᐅᔨᓴᕈᑕᐅᓚᐅᖅᑐᑦ ᑐᑭᓕᐅᖅᑕᐅᓯᒪᓂᖏᓪᓗ ᑲᔪᓰᓐᓇᖅᑐᖅ ᐊᑐᐃᓐᓇᐅᑎᑕᐅᓛᖅᑐᑦ ᒥᑦᑎᒪᑕᓕᖕᒥ ᓄᓇᕗᒻᒥ ᐊᕙᑎᓕᕆᔨᒃᑯᑦ ᑲᑎᒪᔨᖏᓐᓄᑦ ᐃᓚᖓ 4 ᖃᐅᔨᓴᕐᓂᕐᒧᑦ ᑎᑎᖅᑲᒥᑦ.
8.1.1 [bookmark: _Ref468344686]ᐃᒪᐅᓪᓗ ᕿᒻᒪᑯᐃᓪᓗ ᐱᐅᓂᖏᓐᓄᑦ ᖃᐅᔨᓴᕐᓂᖅ
ᐃᒥᕐᒥ ᖃᐅᔨᓴᕈᑎᒃᓴᓂᑦ ᓄᐊᑦᑎᓚᐅᖅᑐᑦ ᐱᖓᓲᔪᖅᑐᓂ ᐃᓂᓂ ᓯᑎᐱᕆ 18, 2016-ᒥ. ᒪᕐᕉᒃ ᓄᐊᑕᐅᔪᑦ ᓂᔅᑭᓐ−ᖑᓂᕋᖅᑕᐅᔪᒥ ᐊᑐᖅᑐᑎ ᓄᓇᐅᑉ ᖄᖓᓂ (1 ᐆᒃᑑᑎ ᓄᓇᐅᑉ ᐃᓗᐊᓂ) ᐃᖅᑲᐸᓗᖓᓂᓗ (1 ᐆᒃᑑᑎ ᐃᖅᑲᖓᓂ ᑕᑉᐸᐅᖓ). ᓄᐊᑕᐅᔪᑦ ᓱᕈᐃᔭᖅᓯᒪᔪᓄᑦ ᑯᕕᔭᐅᓚᐅᖅᑐᑦ ᐱᓯᒪᔭᐅᓪᓗᑎ ᖃᐅᔨᓴᕐᕕᔾᔪᐊᑉ ᒪᓕᒋᐊᓕᖏᓐᓂ ᒪᓕᑦᑎᐊᖅᑐᑎ. ᖃᐅᔨᓴᕈᑏᑦ ᓂᓚᖕᒦᑎᑕᐅᓚᐅᖅᑐᑦ, ᖃᓄᑎᒋ ᐊᑯᓂᐅᑎᒋᔭᕆᐊᖃᕐᒪᖔᑦ ᒪᓕᑦᑎᐊᖅᑐᑎᒃ 
(ᒪᒃᓴᒻ ᖃᐅᔨᓴᖅᑎᑦ, Maxxam Analytics) ᒪᓕᒃᑐᑎ ᑖᔅᓱᒥᖓ ᑭᓇᒧᑦ ᑲᒪᒋᔭᐅᒻᒪᖔᑦ ᐊᑎᓕᐅᖅᑎᑦᑎᕙᓪᓕᐊᓪᓗᑎ COC-ᖑᓂᕋᖅᑕᐅᔪᒥ ᑎᑎᖅᑲᖁᑎᓂ ᖃᐅᔨᓴᑦᑎᐊᓂᕐᒧᑦ. 
ᑖᒃᑯᐊ ᖃᐅᔨᓴᖅᑕᐅᓚᖅᑐᑦ:
ᐆᑎᕐᓇᖅᑐᖃᕐᓂᖓ, ᐆᑎᕐᓇᖅᑐᔾᔭᐃᒃᑯᑎᖓ, ᑕᒪᕐᒥᒃ ᑕᖏᓖᑦ, ᑎᓯᓂᖓ, ᐸᐅᖃᖅᑎᒋᓂᖓ (TOC), ᐸᐅᖃᕈᓐᓃᕈᑎᖃᕐᓂᖓ (DOC), ᐸᐃᑲᐱᓇᐃᑦ, ᑲᐱᓇᐃᑦ, ᕼᐊᐃᑐᕌᒃᓴᐃᑦ, ᐆᑎᕐᓇᖅᑐᔾᔭᐃᒃᑯᑎᖓ (ᓲᕐᓗ CaCO3), ᓴᓪᕗ−ᐃᒪᙳᖅᓯᒪᔪᖅ, ᓴᓪᕗ−ᑕᒪᕐᒥ.
ᐃᓚᐅᕈᑎᑦ (ᐊᒨᓂᐊ, ᔭᓪᑖᓪ ᓇᐃᑦᕈᔨᓐ (TKN), ᓇᐃᑦᕆᑦ, ᓇᐃᑦᕋᐃᑦ, ᕙᔅᕗᕋᔅ, ᐆᕐᓱᕚᔅᕙᐃᑦ, ᓇᐃᑦᕈᔨᓐ).
ᑲᑎᑦᑐᒋᑦ ᐊᒻᒪ ᓄᖑᔭᑦᑐᑦ ᓴᕕᕋᔭᐃᑦ (ᑲᓇᑕᒥ ᑲᑎᒪᔩᑦ ᒥᓂᔅᑕᕆᔭᐅᔪᑦ ᐊᕙᑎᓕᕆᖤᕐᒧᑦ [CCME]). (ᑕᒪᒃᑭᖅᑐᒋᑦ 32 ᓴᕕᕋᔭᐃᑦ).
ᐊᑐᓂ ᐃᒥᕐᒥᒃ ᖃᐅᔨᓴᕐᕕᓂ ᐃᒪᐃᑦᑐᓂ ᐊᑐᓚᐅᖅᑐᑦ Seabird Electronics Inc. SBE19-ᖑᓂᕋᖅᑕᐅᔪᒥ, ᒪᑯᓂᖓ ᖃᐅᔨᓴᖅᑐᓂ:
ᐆᓇᕐᓂᖓ ᓂᒡᓕᓇᕐᓂᖓ
ᑕᕆᐅᖃᕐᓂᖓ (ᐆᒪᖅᑯᑎᓕᐅᕈᓐᓇᕐᓂᖓ)
ᓴᓗᒪᓂᖓ
ᐊᓂᕐᓂᖅ ᐃᒪᙳᖅᓯᒪᔪᖅ (DO)
ᕿᒻᒪᑯᓂ ᓄᐊᑦᑎᓚᐅᖅᑐᑦ ᐱᖓᓲᔪᖅᑐᓂ ᐃᓂᓂ ᒥᑦᑎᒪᑕᓕᖕᒥ ᓯᑎᐱᕆ 16, 2016-ᒥ, ᑎᓴᒪᑦ ᑎᓂᓐᓂᐅᑉ ᐃᒃᑲᓐᓂᖓᓂ ᐊᒻᒪ ᒪᕐᕉᓐᓂᒃ  ᑎᓂᓐᓂᖓᓂ. ᑎᓂᓐᓂᐅᑉ ᐃᒃᑲᓂᖓᓂ ᓄᐊᑦᑎᓚᐅᖅᑐᑦ ᐊᑐᖅᑐᑎᒃ ᑎᒍᓯᔾᔪᑎᒥ, ᖃᐅᔨᓴᓚᐅᖅᑐᑦ ᐃᒪᓐᓇᑎᒋ ᐊᖏᓂᓕᒻᒥ 23 cm2 ᐃᓂᒥ. ᑎᓂᓐᓂᖓᓂ ᒥᓱᒃᑕᐅᓚᐅᖅᑐᑦ ᓴᕕᕋᔭᖕᒧᑦ ᐊᓘᑎᖕᒧᑦ ᓴᕕᕋᔭᖕᒧᑦ ᐊᓗᒡᕕᖕᒨᖅᑕᐅᓪᓗᓂ. ᑕᒪᕐᒥᒃ ᖃᐅᔨᓴᕈᑕᐅᔪᑦ ᐃᑎᓂᖃᐳᓗᓚᐅᖅᑐᑦ 8 cm-ᓂᒃ. ᕿᒻᒪᑯᐃᑦ ᖃᐅᔨᓴᕈᑎᑦ ᓇᓗᓇᐃᔭᖅᑕᐅᓚᐅᖅᑐᑦ ᑭᓲᒋᐊᒃᓴᖏᓐᓂ, ᐊᒥᐊᖓ/ᑎᐱᖓ, ᑭᓱᖃᕐᓂᖏᓐᓂ (ᓲᕐᓗ ᕿᔪᕋᓛᑦ), ᑭᓱᓂ ᐃᓗᓕᖃᐅᕐᒪᖔᑦ (ᓲᕐᓗ ᕿᒥᕐᓗᖃᙱᑦᑐᑦ). ᕿᒻᒪᑯᐃᑦ ᓴᕕᕋᔭᖕᒥ ᐊᓗᒡᕕᒨᖅᑕᐅᓚᐅᖅᑐᑦ ᐊᓕᒍᕐᓄ ᐴᖅᑕᐅᓚᐅᙱᑎᓪᓗᒋᑦ ᖃᐅᔨᓴᕐᕕᒡᔪᐊᕐᒥ ᖃᐅᔨᓴᖅᑕᐅᓂᕐᒧᑦ. 
ᖃᐅᔨᓴᕈᑎᑦ ᓄᐊᑕᐅᓚᐅᖅᑐᑦ ᖃᐅᔨᓴᕐᕕᒡᔪᐊᑉ ᐴᖏᓐᓂ ᐊᑐᖅᑐᑎ ᐊᐅᓪᓚᖅᑎᑕᐅᓪᓗᑎ ᓂᓚᐅᑉ ᖄᖓᓃᑎᑕᐅᓪᓗᑎ ᖃᐅᔨᓴᕐᕕᒡᔪᐊᕐᒧᑦ, ᒪᓕᒃᑐᑎ ᑖᔅᓱᒥᖓ ᑭᓇᒧᑦ ᑲᒪᒋᔭᐅᒻᒪᖔᑦ ᐊᑎᓕᐅᖅᑎᑦᑎᕙᓪᓕᐊᓪᓗᑎ COC-ᖑᓂᕋᖅᑕᐅᔪᒥ, ᖃᐅᔨᓴᖅᑕᐅᑦᑎᐊᓂᕐᒧᑦ. 
ᖃᐅᔨᓴᕈᑕᐅᓚᐅᖅᑐᑦ ᑕᒪᒃᑯᐊ:
ᐆᑎᕐᓇᖅᑐᖃᕐᓂᖓ
ᕚᔅᕗᕋᔅ
ᐸᐅᖃᖅᑎᐱᓂᖓ
ᓴᕕᕋᔭᐃᑦ (ᑲᓇᑕᒥ ᑲᑎᒪᔩᑦ ᒥᓂᔅᑕᕆᔭᐅᔪᑦ ᐊᕙᑎᓕᕆᖤᕐᒧᑦ)
ᐃᓚᐅᕈᑎᑦ (ᓇᐃᑦᕈᔨᓐ, ᐊᒨᓂᐊ, ᓇᐃᑦᕆᑦ, ᓇᐅᑦᕋᐃᑦ, ᕚᔅᕗᕋᔅ) (ᑕᒪᒃᑭᖅᑐᒋᑦ 31 ᓴᕕᕋᔭᐃᑦ).
ᐊᓂᕐᓂᖃᙱᑦᑐᑦ ᐸᐅᑦ (PAHs)
ᐃᒪᒃᓴᔭᑦ ᓱᕈᕐᓇᖅᑐᑦ (PCBs)
ᐊᖏᓂᖏᑦ (ᐊᕙᑎᓕᕆᔨᒃᑯᑦ ᑲᓇᑕᒥ ᑕᕆᐅᕐᒧᑦ ᑯᕕᑎᑦᑎᔪᓐᓇᕐᓂᔪᑦ ᒪᓕᒋᐊᓖᑦ)
ᕿᒻᒪᑯᐃᑦ ᖃᐅᔨᓴᕈᑎᒃᓴᑦ ᕿᕋᑕᓪᓗᑎ ᕿᕐᓈᖓᓪᓗᑎ ᓱᕈᕐᓂ ᕿᒥᕐᕈᐊᓗᐊᓚᐅᙱᑦᑐᑦ.
8.1.2 ᑕᕆᐅᓕᕆᓂᖅ
ᐃᒪᐅᑉ ᖄᖓᓄᑦ ᖃᐅᔨᓴᕈᑎᑦ (ᓲᕐᓗ ᐃᖏᕐᕋᓂᖓ ᐊᒻᒪ ᓇᑭᙶᓐᓂᖓ) ᓄᐊᑕᐅᓚᐅᖅᑐᖅ ᓯᑎᐱᕆ 16 ᐊᒻᒪ ᓯᑎᐱᕆ 19, 2016 ᐊᑯᓐᓂᖏᓐᓂ ᐃᒪᐅᑉ ᖄᖓᓃᓲᓂ ᐊᑐᖅᑐᑎᒃ. ᐱᓕᕆᐊᕆᔭᐅᓂᐊᖅᑑᑉ ᐃᓂᖓ. ᖃᐅᔨᓴᕈᑎᒃᓴᑦ ᐊᔾᔨᒌᙱᑦᑐᓄ ᐃᓂᓄ ᐃᓕᔭᐅᓚᐅᖅᑐᑦ ᐱᓕᕆᐊᕆᔭᐅᓂᐊᖅᑑᑉ ᐃᓂᖓᓂ ᐅᓕᓯᒪᑎᓪᓗᒍ ᑎᓂᓯᒪᑎᓪᓗᒍᓗ. ᐅᓕᓯᒪᓂ ᓯᓚᕈᔫᓂᖓᓗ ᓄᐊᑦᑎᑦᑎᐊᕈᓐᓇᙱᕈᑕᐅᓪᓗᑎ; ᑕᐃᒪᐃᓐᓂᖓᓄᑦ, ᓄᐊᑦᑎᓂᐊᖅᓴᐅᓚᐅᖅᑐᑦ ᑎᓂᙵᑎᓪᓗᒍ. ᑎᓂᓐᓂᖓᑕ ᐅᖓᓯᓐᓂᖓ ᑖᒃᑯᐊ ᐊᑯᓐᓂᖓᓃᓚᐅᖅᑐᖅ 1.5 m ᐊᒻᒪ 1.7 m, ᐊᑯᓐᓂᖅᓱᖅᑐᒥ ᑎᓂᓐᓂᐅᕗᖅ ᑕᑯᓗᒍ ᑎᓂᓐᓂᐅᕙᒃᑐᖅ ᐱᔅᑕᕐᕕᒃᒥ. ᐃᓂᖓ ᓱᒃᑲᑎᒋᓂᖓᓗ ᖃᐅᔨᓴᕈᑎᐅᔫᑉ ᓂᐱᓕᐅᖅᑕᐅᓚᐅᖅᑐᖅ ᖃᐅᔨᓴᕈᑎᓂ ᓂᐱᓕᐅᕈᑎᒧ ᐋᖅᑭᒃᑕᐅᔨᒪᔪᖅ ᖃᐅᔨᓴᕈᑎᐅᑉ ᖄᖓᓂ. ᐃᒪᐅᑉ ᖄᖓ ᐱᓕᕆᐊᖑᔪᒃᓴᐅᑉ ᐃᓂᒃᓴᖓᓂ ᖃᐅᔨᔭᐅᓚᐅᖅᑐᖅ ᓱᒃᑲᑎᐱᓚᐅᖅᑐᑦ 0.1 ᓈᑦᔅ ᐊᒻᒪ 1.3 ᓈᑦᔅ ᐱᔾᔪᑕᐅᓪᓗᓂ ᑎᓂᓐᓂᖓ ᓇᒦᓐᓂᖓᓂᓪᓗ.
8.1.3 ᑎᖕᒥᐊᑦ ᐊᖅᑯᓵᖅᐸᒃᑐᑦ ᐃᒪᕐᒥᐅᑕᐃᓪᓗ ᑎᖕᒥᐊᑦ
ᑐᑭᓯᒋᐊᕈᑎᓂ ᓄᐊᑦᑎᓚᐅᕐᒥᔪᑦ ᐃᓂᒋᔭᐅᕙᒃᑐᓄᑦ ᐊᖅᑯᓵᖅᐸᒃᑐᓄᑦ ᐊᒻᒪ ᐃᒪᕐᒥᐅᑕᓄᑦ ᑎᖕᒥᐊᓄᑦ ᐱᕈᖅᕕᐅᕙᒃᑐᓂ ᐱᕈᖅᓯᐊᓂ ᖃᐅᔨᓴᕈᑎᒥᓃᑦ ᓯᑎᐱᕆ 2016-ᒥ. ᐱᔾᔪᑎᒋᓪᓗᒍ ᖃᖓᒃᑯᑦ ᖃᐅᔨᓴᓚᐅᕐᓂᖏᓐᓂ, ᑎᖕᒥᐊᓄᑦ ᖃᐅᔨᓴᕐᓂᖅᑕᖃᓚᐅᙱᑦᑐᖅ 2016-ᒥ. 
8.1.4 ᐱᕈᖅᑐᑦ ᐊᒻᒪ ᑕᑯᔭᐅᒐᔪᙱᑦᑐᑦ ᐱᕈᖅᑐᑦ
[bookmark: endofdoc]ᐃᓂᖓ ᓇᐃᑦᑐᓂ ᐱᕈᕐᕕᐅᓯᒪᓪᓗᑎ ᐊᒻᒪ ᐃᕕᓐᓂ, ᒪᓴᓐᓂᖅᑕᖃᖅᑐᓂ ᑰᒐᓛᓐᓂᐅᔪᓂ. ᑕᑭᓂᖅᓴᓂ ᐱᕈᖅᑐᓂ ᑕᑯᓚᐅᖅᑐᑦ ᒥᑭᑦᑐᓂ ᐃᓂᓂ ᓴᐳᒻᒥᔭᐅᓯᒪᔪᓂ, ᐃᓚᖏᑦ ᐅᖃᐅᔭᐃᑦ ᐊᑕᐅᓯᕐᒥ ᐆᒃᑑᑎᒥ ᑕᑭᓂᖃᖅᑐᑎ. ᐅᐊᓐᓇᑉᐸᓯᐊᓂ ᐅᔭᕋᐃᓐᓇᐸᓘᓚᐅᖅᑐᖅ ᓂᕐᓇᖃᖅᑐᓂ, ᓇᐃᑦᑐᓂ ᐱᕈᕐᕕᐅᓪᓗᑎ ᐃᕕᓐᓂᓪᓗ ᓴᐳᔾᔭᐅᓯᒪᔪᓂ ᐃᓂᓂ. ᓂᒋᑉᐸᓯᐊᓂ ᓇᐃᑦᑐᓂ ᐱᕈᕐᕕᐅᓯᒪᓪᓗ ᐃᕕᓐᓂᓪᓗ, ᐅᔭᕋᓪᓛᓪᓗᓂ.

